*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*142. számú előterjesztés*

Bátaszék Város Önkormányzata Képviselő-testületének 2020. július 14-én,

16 órakor megtartandó RENDKÍVÜLI ülésére

*Döntés a Tájház felújítására benyújtandó támogatási kérelemről*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:** Pénzügyi és Gazdasági Bizottság: 2020. 07. 14.  |

***Tisztelt Képviselő-testület!***

A népi építészeti emlékek és a műemléki értéket képviselő vidéki épített örökség megóvása, megőrzése, fenntartása érdekében a Népi Építészeti Program folytatásáról szóló 1021/2019. (II. 6.) Korm. határozatban foglalt kormányzati szándékkal összhangban – veszélyeztetett népi építészeti örökségünk, a népi műemlékek, a műemléki értéket képviselő vidéki épített örökség megóvása, megőrzése, fenntartása érdekében – a Népi Építészeti Program, támogatást nyújt egyedi védelem alatt álló népi építészeti emlékek helyreállításához.

A támogatás célja:

olyan, Magyarország területén álló tájház népi építészeti emlékek

− veszélyelhárítását,

− állagmegóvását, valamint

− részleges vagy teljes helyreállítását

megelőző és megalapozó előkészítő dokumentációk, kutatások elkészítéséhez, valamint épületfelújítási és karbantartó tevékenységekhez, amelyek az épített örökségnek műemléki értéket képviselő, egyedi védelem alatt álló elemei és egyetemes értékeikre tekintettel a világörökség várományosi tájház helyszínek kiválasztási kritériumainak szellemiségében megjelölésük szakmai listákon megtörtént. A forráson keresztül a Megvalósító célja a hagyományos építészeti értékek megőrzése és helyreállítása a hagyományos építési technikák újraélesztésével.

A támogatás igénybevételére jogosultak köre:

A tájház népi építészeti emlékek helyreállítását megelőző szakmai dokumentációk elkészítéséhez, illetve a szakmai előkészítéssel már rendelkező tájházak esetében az épületfelújításra igényelhető támogatásra kérelmet nyújthatnak be egyedi védelem alatt álló tájház népi építészeti emlékek (magyar állampolgárságú) természetes és jogi személy tulajdonosai, vagyonkezelői, használói.

Támogatás összege és mértéke:

Az odaítélhető vissza nem terítendő támogatás összege kérelmenként minimum 500 ezer – maximum 20 millió Ft.

A támogatás mértéke a tevékenység megvalósítása során felmerülő összköltség legfeljebb 80%-a. A bíráló bizottság a veszélyeztetett helyzetben lévő épületek esetében a támogatás mértékét egyedi döntéssel megemelheti a felmerülő összköltség legfeljebb 90%-ára. A veszélyeztetettség mértékének megállapítása a benyújtott dokumentumok alapján a Bíráló Bizottság szakmai hatásköre.

A támogatás folyósítása – a megvalósítás ütemének megfelelően – támogatási előleg formájában egy, vagy több részletben történik.

A Támogatási Kérelmet a jelen Tájékoztató közzétételét követő 30 (harminc) napon belül kell benyújtani a Teleki László Alapítvány által üzemeltetett online felületen (www.nepiprogram.hu). A Tájékoztató 2020. június 15-én jelenik meg, a kérelmek benyújtási határideje 2020. július 15. 17:00 óra.

A projekt megvalósítására 2020. augusztus 1. – 2021. június 30. között van lehetőség.

A kérelmezhető támogatás célja:

(a) forrás biztosítása a kiemelt történeti értéket képviselő tájházak karbantartására, megőrzésére, felújítására irányuló tervek szakmai előkészítéséhez;

(b) forrás biztosítása a már rendelkezésre álló szakmai előkészítő dokumentumokra alapozottan részleges vagy teljes helyreállító épületfelújítási tevékenységhez.

Az épület helyreállítására vonatkozó szakvélemény, a bejelentési tervdokumentáció és az árazott költségvetés –indikatív ajánlatként elkészült. A helyreállítás költsége bruttó 37.703.854,-Ft.

A 80%-os támogatáshoz tartozó összeg 30.163.083,-Ft, ami meghaladja a maximálisan igényelhető 20.000.000,-Ft.

Támogatás mértéke 53% 20.000.000,-Ft

Saját forrás mértéke 47% 17.703.854,-Ft

 100% 37.703.854,-Ft

Javasoljuk a támogatási kérelem benyújtása érdekében az alábbi határozati javaslat elfogadását.

***H a t á r o z a t i j a v a s l a t :***

**a Tájház felújítására vonatkozó támogatási kérelem benyújtásának jóváhagyására**

Bátaszék Város Önkormányzatának Képviselő-testülete,

1. a „Népi Építészeti Program keretében tájházak építészeti értékeinek megújulását támogató szakmai előkészítésére és épületfelújításra” című felhívás keretében **Tájház felújítása Bátaszéken** címmel a támogatási kérelem benyújtását jóváhagyja,
* a projekt összes költsége (br): 37.703.854,-Ft
* önerő (br.): 17.703.854,-Ft
* igényelt támogatás (br.): 20.000.000,-Ft
1. a Tájház felújítására (7140 Bátaszék, Szabadság u. 24., 831 hrsz.) az önkormányzat saját forrásként 17.703.854,- Ft önrészt biztosít az önkormányzat 2021. évi költségvetése terhére.
2. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2020. július 15.

*Felelős*: Kondriczné dr. Varga Erzsébet jegyző

 (a támogatási kérelem benyújtásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár